L 309/8 Jurnalul Oficial al Uniunii Europene 20.11.2008 (Acte adoptate în temeiul Tratatelor CE/Euratom a căror publicare nu este obligatorie) DECIZII BANCA CENTRALĂ EUROPEANĂ DECIZIA BĂNCII CENTRALE EUROPENE din 14 noiembrie 2008 cu privire la punerea în aplicare a Regulamentului BCE/2008/11 din 23 octombrie 2008 privind modificările temporare ale normelor de eligibilitate a garanțiilor (BCE/2008/15) (2008/874|CE) COMITETUL EXECUTIV AL BĂNCII CENTRALE EUROPENE, având în vedere Tratatul de instituire a Comunității Europene, în special articolul 105 alineatul (2) prima liniuţă și articolul 110, având în vedere Statutul Sistemului European al Băncilor Centrale și al Băncii Centrale Europene, în  special articolul 34.1 a doua liniuţă, coroborat cu articolul 3.1 prima liniuță şi cu articolul 18.2, având în vedere articolul 8 din Regulamentul BCE/2008/11 din 23 octombrie 2008 privind modificările temporare ale normelor de eligibilitate a garanțiilor, întrucât: (1) La 15 octombrie 2008, Consiliul guvernatorilor Băncii Centrale Europene (BCE) a decis acceptarea temporară ca garanții eligibile, în sensul operațiunilor de politică monetară ale Eurosistemului, a creanțelor private rezultate din creditele sindicalizate reglementate de legile Angliei și Țării Galilor. La 23 octombrie 2008, Consiliul guvernatorilor a pus în aplicare decizia sa prin adoptarea Regulamentului BCE/2008/11 (1). (2)  În temeiul articolului 3 alineatul (2) din Regulamentul BCE/2008/11, pentru creditele sindicalizate reglementate () JO L 282, 25.10.2008, p. 17. de legile Angliei și Țării Galilor, numărul total de legi care se aplică în cazul mobilizării acestor credite nu poate fi mai mare de trei. Complexitatea juridică inerentă mobilizării creditelor sindicalizate, când există până la trei legi diferite aplicabile, impune efectuarea unor evaluări juridice și de risc de către băncile centrale naționale ale statelor membre care au adoptat euro (denumite în continuare „BCN”) în cazul în care pun la dispoziție lichidități garantate cu astfel de garanții. (3) Complexitatea juridică inerentă mobilizării creditelor de mai sus necesită adoptarea şi punerea în aplicare a crite- riilor pentru acceptarea ca garanții eligibile a creditelor sindicalizate reglementate de legile Angliei și Țării Galilor, DECIDE: Articolul 1 Definiții În sensul prezentei decizii: — „Documentație generală” înseamnă anexa I la Orientarea BCEJ/2000/7 din 31 august 2000 privind instrumentele şi procedurile de politică monetară ale Eurosistemului (?); () JO L 310, 11.12.2000, p. 1.